**J E G Y Z Ő K Ö N Y V**

**TESKÁND KÖZSÉG ÖNKORMÁNYZAT KÉPVISELŐTESTÜLETE**

**2019. AUGUSZTUS 12-I RENDKÍVÜLI ÜLÉSÉRŐL.**

**Rendeletek:**

**7/2019. (VIII.25.)**

**Határozatok:**

**36/2019. (VIII. 12.)**

**J E G Y Z Ő K Ö N Y V**

Készült Teskánd Község Önkormányzat Képviselőtestülete 2019. augusztus 12-i rendkívüli üléséről.

Jelen vannak: Németh Ágnes polgármester, Bogár István Dormán Jenő, Patakiné Sümegi Mária Erzsébet, Sipos László, Simon Viktória képviselők, Fazekas István jegyző, Darabos Balázsné jegyzőkönyvvezető.

Távol volt: Vizlendvai László képviselő.

Németh Ágnes polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Dormán Jenő és Bogár István képviselőket.

A javaslatot a képviselőtestület egyhangúlag tudomásul vette.

Ezután javaslatot tett a napirendre:

1./ A helyi építési szabályzat és a szabályozási terv módosítása

Előadó: Németh Ágnes polgármester

2./ Rendkívüli szociális támogatás pályázat

Előadó: Németh Ágnes polgármester

A napirendi javaslatot a képviselőtestület egyhangúlag elfogadta.

1./ **A helyi építési szabályzat és a szabályozási terv módosítása**

Előadó: Németh Ágnes polgármester

Németh Ágnes polgármester elmondta, hogy mint a képviselőtestület előtt is ismert, hogy Vassné Adorján Krisztina Teskánd, Alsómező utca 6. szám alatti lakos kérelmezte, hogy módosítsák a rendezési tervnek azon részét, amely az Alsómező utca 6. szám melletti területet érinti, mivel szeretnének lakóházat építeni. A testület akkor úgy döntött, hogy a költségeket viseli a kérelmező, akkor a módosítási kérelmet támogatják. A tervező a munkát elvégezte, ismertette a rendelet-tervezetet a módosításra vonatkozóan.

Kérte, hogy az elhangzottaknak megfelelően a képviselőtestület hozza meg döntését.

A képviselőtestület egyhangúlag / 6 igen szavazattal / a következő rendeletet alkotta:

**Teskánd Község Önkormányzata 7/2019. (VIII. 23.) önkormányzati rendelete**

Teskánd Község Önkormányzat Képviselőtestületének az 1/2014. (II. 10.) önkormányzati rendeletének módosítása helyi építési szabályzatáról és a szabályozási tervről a jegyzőkönyv melléklete.

**2./ Rendkívüli szociális támogatás pályázat beadása**

Előadó: Németh Ágnes polgármester

Németh Ágnes polgármester elmondta, hogy az idei évben is lehetőség van rendkívüli szociális támogatás beadására a településnek. A tavalyi évben is ezt a támogatást használták fel az időskorúak támogatására.

Javasolta, hogy a támogatást az idei évben is adják be.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 36/2019. (VII. 25.) számú határozata**

Teskánd Község Önkormányzat Képviselőtestülete pályázatot nyújt be Magyarország 2019. évi központi költségvetéséről szóló 2018. évi L. törvény 3. melléklet I. 10. pontja szerinti rendkívüli szociális támogatásra.

A képviselőtestület felhatalmazza a polgármestert a pályázat beadására.

Határidő: azonnal

Felelős : Németh Ágnes polgármester

Több napirend és hozzászólás nem volt Németh Ágnes polgármester a rendkívüli ülést 19.30 órakor bezárta.

Kmf.

Németh Ágnes Fazekas István

polgármester jegyző

Bogár István Dormán Jenő

jegyzőkönyv-hitelesítők